Yadda giwar ruwa ke cin kwari miliyan 40 a rana - BBC News Hausa
https://www.bbc.com/hausa/vert-earth-41595983
Hakkin mallakar hoto (Credit: Denis-Huot/naturepl.com).
Image caption Giwar Afirka (Loxodonta africana) abincin rana
A cewar kwararrun masana kan giwar Afirka, Norman Owen-Smith na Jami'ar Witwatersrand da ke Johannesburg a Afirka ta Kudu, inda namijinta ke lakume kaso guda cikin 100 na nauyinta a kan busasshen tundurkin kasa a ko wacce rana, yayin da ta-macen da ke shayarwa ke cin kashi 1.5 cikin 100 don su ci gaba da rayuwa.
Namijin yana da nauyin ton 6, don haka abin da yake ci nauyinsa ya kai kilo 60 na busasshen abinci ba tare da an hada da yawan ruwan da ta kwankwada ba, al'amarin da ka iya nunkawa da rubi hudu.
Hamshakan dabbobi masu shayarwa kan shafe tsawon rana wajen kai-kawon cin korayen tsirran da ke ba su kuzarin rayuwa. Sukan iya shafe sa'o'i 18 suna cin abinci a rana, gwargwadon abin da ya samu.
Haka kuma hamshakiyar yanyawar Sin (Panda) kan shafe sa'o'i 14 tana gwagwiyar kwangwala.
Masu bincike sun yi nuni da cewa wanan abincin bai cika kosar da dabbobin ba, wadanda tsarrin sarrafa abincinsu na iya sarrafa ko wanne irin nau'in abinci, wanda da sarrafa dimbin tsirrai ba.
Hakkin mallakar hoto (Credit: Visuals Unlimited/naturepl.com)
Image caption Jemage mai launin ruwan kasa (Myotis lucifugus)
Brock Fenton na Jami'ar Western da ke Canada ya ce adadin an "zuzuta shi," sakamakon rudanin da aka samu a tsakanin nau'ukan binciken biyu mabambanta da aka gudanar kan nau'ukan jemage a shekarun 1950.
Nau'ukan jemagen Japan kan shirya shirin cin abinci na gaba kafin ma ya lakume wanda ke gabansa.
Fenton ya ce daya daga binciken da aka gudanar ya yi nazari ne kana bin da ke cikin jemage mai launuka uku bayan ya gama cin abinci, yayin da dayan kuwa ya bi kadin nau'ukan jemage kananan masu launin kasa-kasa a dakin binciken kan yadda yake kama sauraye da kudajen da ke zarya kan 'ya'yan itace.
Sabanin yadda ake ganin tashinsu, jemagun kan tsara shawaginsu bisa la'akari da irin abin da za su iya sura a hanya.
Hakkin mallakar hoto (Credit: Artur Tabor/naturepl.com)
Image caption Karamar jabar dawa- A pygmy shrew (Sorex minutus)
Akwai sauran kananan kasa-kasan dabbobi masu shayarwa wadanda ke cin abinci babu kakkautawa: nau'ukan jabar daji (the shrews).
Jabar dawan da aka sani dole ta ci abin da ya yi daidai nauyinta da kashi 80 zuwa 90 cikin 100 a tsakanin sa'o'i 2 zuwa 3.
Karamar jabar dawa, wadda ta kai rabin girman 'yar uwarta tana cin kashi 125 cikin 100 na abincin da ya kai nauyin jikinta a kowace rana.
Irin wadannan dabbobi masu shayarwa suna da saurin sarrafa abinci, al'amarin da ke nuni da cewa nan take zai narke ya ba su kuzari cikin hanzari.
Hakkin mallakar hoto (Credit: Mike Potts/naturepl.com)
Image caption Kudan tsiryar Amurka (A bee hummingbird) (Mellisuga helenae), tsaikon wucin gadin tsakanin lokutan cin abinci
"Yawan zakin furen kallo da tsiryar Amurka ke lakumewa na iya bambanta," a cewar Adam Hadley, ja-gaban masu binciken tsiryar Amurka (hummingbird) a Jami'ar Jihar Oregon.
"Musamman tunda suna da mabambanta girman jiki, wanda ya kama daga giram 2.5 na kudan tsiryar Amurka (bee hummingbird) zuwa babbar tsiryar (giant hummingbird)."
Hadley ya ce tsuntsaye na adana makamashi har zuwa lokacin da suka bukaci amfani da shi. "Abin sha'awar shi ne yadda suke adana abin da ya kai kashi 17 cikin 100 na nauyin jikinsu na maiko, ta yadda za ta kasance kowace tsiryar amurka za ta yi amfani da 30lb a rana guda."
Sauran nau'ukan halittu na nuni da cin abincin ban mamaki a wani yanayin lokaci na rayuwarsu. Alal misali, akwai bukatar dimbin makamashin kuzari don bunkasar dan-tayi zuwa tsutsar siliki.
Hakkin mallakar hoto (Credit: Barry Mansell/naturepl.com)
Image caption Kwarin tsutsar siliki (Antheraea polyphemus)
Kamar yadda Kundin shahararrun al'amuran duniya Guinness ya tattara cewa, kwaron tsutsa irin "caterpillar" na cin abincin da nauyinsa ya rubanya na jikinta sau 86,000 a kwanaki 56.
Sourakov ya ce aikin da aka gudanar kwanan nan a Jami'ar Florida ya gano cewa kwaron luna, wanda yake kwatankwacin girin irin wadannan halittu, kawai suna cin abin da ya kai rabi ko biyu bisa uku na nauyin jikinsu a ko wacce rana.
"Har yanzu dai lamarin da kayatarwa," inji Sourakov. "doin su yi daidai da kwaron tsitsar 'caterpillar' to sai mun ci laba 50 zuwa 200 na latas kowace rana."
Hakkin mallakar hoto (Credit: Willem Kolvoort/naturepl.com)
Image caption Tsutsa mai shan jini (Hirudo medicinalis)
Ana amfani da tsutsotsi masu zukar jini don warkar da gyambo karnoni da dama. Sai dai mafi yawan nau'ukan tsutsotsin 700 suna lakume halittu marasa kasha, wato tamkar yadda tsutsar tsibirin Borneo mai ban tsoro ke farauta.
Jagoran nazarin tsutsa mai shan jini ya taba ganin "hamshakiyar" tsutsar da aka tsareta, inda take samun abinci ba tare da sun cutar da kowa ba.
"Manyan tsitsotsin da na taba gani samfuran manyuan tsutsotsin dajin Amazon ne da ake yi wa lakabi da 'Haementeria ghilianii' da bajimin tsutsar Asiya mai lakabin Hirudinaria manillensis," in ji Siddall.
Ya kara da cewa, "Wadannan daidaikun tsutsotsin babu tantama su suka fi zukar jini."
Shiga rukunin mutum fiye da miliyan shida da ke sha'awar shirin BBC kan doron kasa, ta hanyar latsa maballin kauna a shafinmu na Facebook ko a bniyo mu a shafinmu na Twitter da Instagram.